cyanic-selkie/wikianc huggingface dataset:
வெண்ணாற்றங்கரை கல்யாண வெங்கடேச பெருமாள் கோயில்
கோயில் அமைப்பு
இக்கோயிலில் ஸ்ரீ வெங்கடேச பெருமாள், ஸ்ரீ தேவி, பூதேவி சன்னதிகள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஊத்துக்காடு
ஊத்துக்காடு (Uthukadu) தமிழ்நாட்டில் காஞ்சிபுரம் மாவட்டத்தில், காஞ்சிபுரம் வட்டத்தில் வாலாஜாபாத் ஒன்றியத்தில்,  உள்ள சிறிய கிராமம்  ஆகும்..
தமிழ்நாடு மாநில நெடுஞ்சாலை 48, ஊத்துக்காடு வழியாக செல்கிறது. ஊத்துக்காட்டுக்கு 4.5 கி.மீ தொலைவில் வாலாஜாபாத் பேரூராட்சியும், 19.7 கி.மீ தொலைவில் காஞ்சிபுரம் நகராட்சியும் அமைந்துள்ளது. அதுமட்டுமல்லாமல் சென்னை 67.7 கி.மீ தொலைவிலும் அமைந்துள்ளது.
நடைபெறும் விழாக்கள்
ஊத்துக்காட்டில் பல்வேறு ஆலயங்கள் உள்ளன. ஒவ்வொரு ஆலயத்திற்கும் ஒரு திருவிழா என பல்வேறு காலங்களில் நடைபெறுகிறது.
ஊத்துக்காட்டில் உள்ள ஆலயங்களின் பெயர்கள் பின்வருமாறு.
பள்ளிக்கூடம்
ஊராட்சி ஒன்றிய ஆரம்பப்பள்ளி 1968-ல் ஆரம்பிக்கப்பட்டது. ஆண், பெண் என இருபாலரும் படிக்கும் இந்தப்பள்ளி உயர்நிலைப் பள்ளியாக மாறியது.
மக்களின் சராசரி கல்வியறிவு 76.12% ஆகும், இதில் ஆண்களின் கல்வியறிவு 84.17%, பெண்களின் கல்வியறிவு 67.82% ஆகும்.
போக்குவரத்து
புத்தகரம் (டி 1) அரசு பேருந்து, சின்னிவாக்கம் அரசு பேருந்து, பிரசன்னா தனியார் பேருந்து மற்றும் காமாட்சி சிற்றுந்து ஆகியவை ஊத்துகாட்டுக்கு இயக்கப்படுகின்றன. இவைமட்டுமல்லாமல் 2.2 கி.மீ தூரத்தில் உள்ள கூட்டுச்சாலையில் ஒவ்வொரு 10 நிமிடத்திற்கும் 79, 579A பேருந்து வசதி காஞ்சிபுரம், சென்னைக்கு உண்டு.
வழித்தடங்களின் பட்டியல்
விளக்கம்: அ.வ- அதிக எண்ணிக்கையிலான வழித்தடங்கள், கு.வ – குறைந்த எண்ணிக்கையிலான வழித்தடங்கள்
தொழில்
பெரும்பாலான மக்களுக்கு விவசாயமே தொழிலாகும். ஆனால் இன்று விவசாயம் மெல்ல அழிந்து கட்டுமான தொழில் மேலோங்க தொடங்கியுள்ளது.
மதம்
90 சதவீதம் இந்து மத மக்கள்.
வெளி இணைப்புகள்
பகுப்பு:காஞ்சிபுரம் மாவட்டத்தில் உள்ள கிராமங்கள்
சுகி. சிவம்
சுகி சிவம் என்னும் சுப்பிரமணியம் சதாசிவம் தமிழகத்தைச் சேர்ந்த இந்து சமயச் சொற்பொழிவாளரும் எழுத்தாளரும் ஆவார். சொல்வேந்தர் என அழைக்கப்படும் சுகி. சிவம், சன் தொலைக்காட்சியில் தினமும் இந்த நாள் இனிய நாள் என்ற சொற்பொழிவுத் தொடரை நிகழ்த்தி வருகிறார். இவர், “மோனமாகிறபோது ரமணராகவும் கர்ஜிக்கிறபோது விவேகானந்தராகவும் இருப்பது என் இயல்பு,” எனத் தன்னைப் பற்றிப் பிரகடனம் செய்துகொண்டவர். இவர் 1954 ஆகஸ்ட் 27-ஆம் தேதி பிறந்தார்.
பிறப்பு
இவருடைய தந்தை திருச்சிராப்பள்ளியில் வாழ்ந்த எழுத்தாளரும் சொற்பொழிவாளருமான சுகி. சுப்ரமணியன் பிள்ளை ஆவார். தாய், கோமதி ஆவார். இவர்களுக்கு ஆறாவது மகனாகப் பிறந்தார். இவரின் இயற்பெயர் சதாசிவம் என்பதே ஆகும்.
பள்ளிக் கல்வி
சுகி. சிவம் முதலாம் வகுப்பு முதல் மூன்றாம் வகுப்பு வரை திருச்சியிலுள்ள தொடக்கப்பள்ளி ஒன்றில் பயின்றார். அதன் பின்னர் அவர் குடும்பம் சென்னை மைலாப்பூருக்கு குடியேறியதும் அங்குள்ள தொடக்கப்பள்ளியில் பயின்றார். பின்னர் சென்னை சந்தோம் பள்ளியில் பயின்று, பள்ளி இறுதி வகுப்பில் தேர்ச்சி பெற்றார்.
கல்லூரிக் கல்வி
சென்னை மயிலாப்பூரில் உள்ள விவேகானந்தா கல்லூரியில் பயின்று பொருளாதாரத்தில் கலை இளவர் பட்டமும் சென்னை சட்டக் கல்லூரியில் பயின்று சட்ட இளவர் பட்டமும் பெற்றார்.
நூல்கள்
சுகி. சிவம் எழுதிய கட்டுரைகளும் ஆற்றிய சொற்பொழிவுகளும் பின்வரும் நூல்களாக வெளிவந்துள்ளன:
ஒலி நாடாக்கள்
சுகி. சிவத்தின் சொற்பொழிவுகள் ஒலிநாடாக்களாக வெளிவந்தன. அவை:
இந்து தர்மவித்யா பீடம்
இந்து மதக் கருத்துகளின் அடிப்படையில் வாழ்க்கையை அமைத்துக்கொள்ள உதவும் நோக்கில் இந்து தர்மவித்யா பீடம் என்னும் அமைப்பை சுகி. சிவம் உருவாக்கி நடத்தி வருகிறார். அவ்வமைப்பின் வழியாக வாழும் கலை என்னும் பயிற்சியை நடத்தி வருகிறார்.
நூல் வெளியீட்டகம்
சுகி. சிவம் தனது நூல்களை வெளியிடுவதற்காகச் சுகி புக்ஸ் என்னும் நூல் வெளியீட்டகத்தை உருவாக்கி உள்ளார்.
வெளி இணைப்புகள்
பகுப்பு:தமிழ்ப் பேச்சாளர்கள் பகுப்பு:கலைமாமணி விருது பெற்றவர்கள் பகுப்பு:தமிழ் எழுத்தாளர்கள் பகுப்பு:தமிழ் ஆன்மிக எழுத்தாளர்கள் பகுப்பு:வாழும் நபர்கள் பகுப்பு:1954 பிறப்புகள்
சென்னை மதுரை துரந்தோ அதிவேக விரைவுத் தொடருந்து
வண்டி எண் 22205/22206 கொண்ட சென்னை மதுரை துரந்தோ தொடருந்து என்பது, முற்றிலும் குளிரூட்டப்பட்ட இடைநில்லா அதிவேக தொடருந்தாகும். இந்திய இரயில்வே துறையினால் அறிமுகப்படுத்தப்பட்ட இந்த வண்டி, தமிழகத்தின் தலைநகரான சென்னையிலருந்து தென் தமிழகத்தின் முக்கிய மாநகரான மதுரைக்கு இயக்கப்படுகிறது. இடைநில்லா தொடருந்து என்பதால், புறப்படும் இடத்தையும் சேரும் இடத்தையும் தவிர வேறு எங்கும் நிற்காது. தொழில்நுட்ப ரீதியாக சேலத்தில் மட்டும் நின்று செல்லும். இந்தத் தொடருந்து, தென்னக இரயில்வே துறையினால் பராமரிக்கப்பட்டு வருகிறது.
தொடருந்து பெட்டிகளின் தொகுப்பு
மற்ற துரந்தோ தொடருந்துகளைப் போலவே, இவ்வண்டியும் முற்றிலுமாக குளிரூட்டப்பட்ட பெட்டிகளைக் கொண்டது.
இத்தொடருந்தில்...
வண்டி எண் 22205 / சென்னை - மதுரை துரந்தோ தொடருந்துs
இணைக்கப்பட்டுள்ள பெட்டிகளின் எண்ணிக்கை: 15
வண்டி எண் 22206 / மதுரை - சென்னை துரந்தோ தொடருந்து
கால அட்டவணை
22205 - சென்னை சென்ட்ரலிலிருந்து மதுரைக்கு (திங்கள் & புதன்)
22206 - மதுரையிலிருந்து சென்னை சென்ட்ரலுக்கு (செவ்வாய் & வியாழன்)
நோக்கமும் முக்கியத்துவம்
தமிழகத்தில், பொருளாதார, கலாச்சார மற்றும் சுற்றுலா நடவடிக்கைகளின் அடிப்படையில் முக்கிய மாநகரங்களாக விளங்குவது சென்னை மற்றும் மதுரை. மதுரை மற்றும் அதன் அண்டை மாவட்டங்களில் இருந்து மாநில தலைநகரான சென்னைக்கு வருவேரின் எண்ணிக்கை நாளுக்கு நாள் அதிகமாகிக் கொணடே வருகிறது. அப்படி வருவோரில் நான்கில் மூன்று சதவிகிதத்தினர், தொடருந்து போக்குவரத்தையே சார்ந்திருக்கின்றனர். அதனால், இவ்வழித்தடத்தில் மீளமுடியாத போக்குவரத்து நெரிசல் ஏற்பட்டு, பாண்டியன், நெல்லை போன்ற அதிவிரைவு தொடருந்துகளில் பயணச்சீட்டு பெறுவதென்பது ஒரு இமாலய சாதனையாகிவிட்டது.
அதன் காரணமாக, இவ்வழித்தடத்தில் புதிதாக தொடருந்துகளை அறிமுகப்படுத்த வேண்டிய சூழலில் தள்ளப்பட்ட இரயில்வே துறை, தென் தமிழகத்தில் முதன் முதலாக முற்றிலும் குளிர்சாதனப் பெட்டியால் ஒருங்கிணைக்கப்பட்ட துரந்தோ அதிவேக விரைவு தொடருந்தை அறிமுகப்படுத்தியது. இவ்வழித்தடத்தில், வழக்கமான தொடருந்துகளை விட, சிறந்த மற்றும் மிகவும் ஆடம்பரமான வண்டி இது ஒன்றே. மற்ற தொடருந்துகளை ஒப்பிடுகையில், இந்த வண்டி, பயணியரின் நேரத்தை மிச்சப்படுத்துகிறது.
References
பகுப்பு:தமிழகத்தில் தொடருந்து போக்குவரத்து பகுப்பு:இந்திய விரைவுவண்டிகள்
தமிழ்நாடு துடுப்பாட்டச் சங்கம்
தமிழ்நாடு துடுப்பாட்ட சங்கம் (Tamil Nadu Cricket Association) என்பது இந்தியா, தமிழ்நாடு மாநிலத்தில்  தமிழ்நாடு துடுப்பாட்ட அணிகளின் செயல்பாடுகளைக் கட்டுப்படுத்தும் அமைப்பு ஆகும். இந்த அமைப்பு இந்தியத் துடுப்பாட்ட கட்டுப்பாட்டு வாரியத்துடன் கீழ் செயல்படுகிறது. ரூபா குருநாத் தமிழ்நாடு துடுப்பாட்ட சங்கத்தின் தலைவராக உள்ளார். டி.என்.சி.ஏ பி.சி.சி.ஐ.யின் நிரந்தர அமைப்புகளில் ஒன்றாகும்
மாநிலத்தில் ஒழுங்கமைக்கப்பட்ட துடுப்பாட்ட தொடர்கள் 1932 ஆண்டு முதல் மெட்ராஸில் தொடங்கியது. இதனை மெட்ராஸ் துடுப்பாட்ட சங்கத்திற்காக இந்திய துடுப்பாட்ட கூட்டமைப்பு 1932 ஆம் ஆண்டில் ஒரு துடுப்பாட்டப் போட்டியினை நடத்தியது. அதுவே முதல் துடுப்பாட்டத் தொடர் என அறியப்பட்டது. ஐ.சி.எஃப் மற்றும் மெட்ராஸ் துடுப்பாட்ட சங்கங்கள் ஆகிய இரண்டு சங்கங்களும் பெரும்பாலும் எதிர்மறையான நிலைகளை கொண்டிருந்தன, ஒரே நாட்களில் இரு சங்கங்களும் சுயாதீனமாக முக்கியமான போட்டிகளையும் நடத்தின. அந்த சமயங்களில் வேறு எந்த பொழுதுபோக்கும் இல்லாத காரணத்தினால் இது மக்களுக்கு குழப்பத்தை உண்டாக்கியது. பின் இரு சங்கங்களும் இணைந்து மெட்ராஸ் துடுப்பாட்ட சங்கம் என்று ஆனது.
மெட்ராஸ் துடுப்பாட்ட சங்கம் முறையாக ஏப்ரல் 30, 1935 இல் அமைக்கப்பட்டது. இந்தச் சங்கம் குறுகிய காலத்திலேயே இந்திய துடுப்பாட்ட கட்டுப்பாட்டு வாரியத்துடன் இணைக்கப்பட்டது. துடுப்பாட்ட சங்கம் அந்தந்த மாகாணாத்தில் துடுப்பாட்ட பிரநிதிகளாக இருந்தவர்களை கட்டுப்படுத்தியது.
உள்ளூர் மைதானம்
1. எம்.ஏ.சிதம்பரம் ஸ்டேடியம் அல்லது சேப்பாக்கம் ஸ்டேடியம் என்பது இந்தியாவின் சென்னையில் உள்ள ஒரு துடுப்பாட்ட மைதானமாகும். இந்த அரங்கம் 1916 ஆம் ஆண்டு நிறுவப்பட்டது, இது நாட்டின் மிகப் பழமையான துடுப்பாட்ட மைதானங்களிலொன்றாகக் கருதப்படுகிறது. பி.சி.சி.ஐ.யின் முன்னாள் தலைவர் எம்.ஏ.சிதம்பரத்தின் பெயரிடப்பட்ட இந்த அரங்கம் முன்பு மெட்ராஸ் துடுப்பாட்ட கிளப் மைதானம் என்று அழைக்கப்பட்டது. இது தமிழ்நாடு துடுப்பாட்ட அணி மற்றும் இந்தியன் பிரீமியர் லீக் அணி சென்னை சூப்பர் கிங்ஸின் சொந்த மைதானமாகும். இந்த அரங்கம் வங்காள விரிகுடாவில் மெரினா கடற்கரையிலிருந்து சில நூறு மீட்டர் தொலைவில் உள்ள சேப்பாக்கத்தில் அமைந்துள்ளது.
ஜூன் 2009 இல், அரங்கத்தின் புனரமைப்பு பணிகள் 5 175 கோடி (அமெரிக்க $ 26 மில்லியன்) செலவில் மேற்கொள்ளப்பட்டன. I, J, மற்றும் K என நியமிக்கப்பட்ட மூன்று புதிய வலுவூட்டப்பட்ட கான்கிரீட் ஸ்டாண்டுகளை 10,000 பார்வையாளர்கள் மற்றும் 24 விருந்தோம்பல் பெட்டிகளை ஒளிஊடுருவக்கூடிய PTFE சவ்வு கூரைகளின் கீழ் நிர்மாணிப்பதாக இந்த திட்டம் இருந்தது. இந்தப்பணிகளை மேற்கொள்ள ஹாப்கின்ஸ் ஆர்கிடெக்ட்ஸ், லண்டன் மற்றும் நடராஜ் & வெங்கட் ஆர்கிடெக்ட்ஸ், சென்னை ஆகியவை தமிழக துடுப்பாட்ட சங்கத்தால் ஒப்பந்தம் செய்யப்பட்டன.
புதுப்பித்தல் பணி 2011 இல் நிறைவடைந்தது, பழைய அரங்கத்தில் பார்வையைத் தடுக்கும் தூண்களைக் கொண்ட பழைய கூரை மாற்றப்பட்டது. இந்த மைதானத்தில் தற்போது 38,000 பார்வையாளர்களை அமர வைக்க முடியும், இது 42,000 ஆக விரிவுபடுத்தப்படும் எனத்ய் தெரிவிக்கப்பட்டது. இந்த அரங்கின் இருக்கைகள் 36 டிகிரி சாய்வில் உள்ளன.
தமிழ்நாடு பிரீமியர் லீக்
தமிழக பிரீமியர் லீக்கை டிஎன்சிஏ 2016 ஆகஸ்டில் துவக்கியது. 8 அணிகள் இதில் பங்கேற்கின்றன. டி.என்.பி.எல் இன் தொடக்க பதிப்பில் எட்டு அணிகள் இடம்பெற்றன, மொத்தம் 31 போட்டிகள் நடைபெற்றன.
சான்றுகள்
பகுப்பு:Pages using deprecated image syntax பகுப்பு:இந்தியாவில் துடுப்பாட்ட நிர்வாகம்
பீமானந்தல் ஊராட்சி
பீமானந்தல் ஊராட்சி (Beemanandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1172 ஆகும். இவர்களில் பெண்கள் 597 பேரும் ஆண்கள் 575 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சங்கர நாராயண சிவலிங்கேசுவரர் ஆலயம்
சங்கர நாராயண சிவலிங்கேஸ்வரர் ஆலயம் கிளிநொச்சி முரசுமோட்டை பிரதேசசபைப் பிரிவில் பரந்தன் முல்லைத்தீவு (A30) வீதியில் அமைந்துள்ளது. பல்நெடுங்காலமாக புற்றில் தோன்றிய இறைவனை பின்னர் சூலம் ஒன்று அமைத்து ஆலயம் அமைத்துப் பூசித்து வந்தனர். இது 1998 இல் இடம்பெற்ற உள்ளூர்ப் பிரச்சினைகளால் சேதமடைந்ததுடன் மக்களும் அப்பிரதேசத்தை விட்டு இடம் பெயர்ந்தனர். மீண்டும் 13 ஜூலை 2005 இல் அடிக்கல் நாட்டி புனரமைப்புப் பணிகள் ஆரம்பிக்கப் பட்டன. இந்த ஆலயத்தில் கொழும்பு வெள்ளவத்தை இராமகிருஷ்ண மடம் ஆத்மகாந்தஜீ சுவாமிகள் பூசை செய்த விக்கிரகம் ஒன்றும் இடம் பெற்றுள்ளது.
உசாத்துணை
பகுப்பு:கிளிநொச்சி மாவட்டத்தில் உள்ள கோயில்கள்
2016 உனா கசையடி சம்பவம்
ஜூலை 2016 இல், இந்தியாவின் குஜராத்தில் உள்ள உனாவில் பசு பாதுகாப்பு என்ற பெயரில் தலித் குடும்பத்தைச் சேர்ந்த ஏழு பேர் ஒரு கும்பலால் தாக்கப்பட்டனர். இந்த சம்பவத்தின் காணொலி சமூக ஊடகங்களில் பரவியது. அதன் விளைவாக அடுத்த சில மாதங்களில் மாநிலம் முழுவதும் எதிர்ப்பு கிளம்பியது. இந்த பயங்கர தாக்குதலை கண்டித்து குஜராத்தில் முழு அடைப்பு போராட்டம் நடைபெற்றது. இந்நிலையில் இது தொடர்பாக பாராளுமன்றத்திலும் விவாதிக்கப்பட்டது. நான்கு போலீஸ் அதிகாரிகள் உட்பட நாற்பத்து மூன்று பேர் கைது செய்யப்பட்டனர் மற்றும் வழக்கு ஆகஸ்ட் 2018 முதல் விசாரணையில் உள்ளது.
பின்னணி
செப்டம்பர் 2015 இல், உத்தரபிரதேசத்தின் தாத்ரியில் வசித்துவரும் முகமது அக்லக் அவரது குளிர்சாதன பெட்டியில் மாட்டிறைச்சி இருந்ததாக சந்தேகித்த நபர்களால் அடித்துக் கொல்லப்பட்டார். மார்ச் 2016 இல், மஸ்டைன் அப்பாஸ் என்பவரும் ஹரியானாவில் புதிதாக வாங்கிய காளைகளை தனது வயல்களில் பயன்படுத்துவதற்காக கொண்டு செல்லும்போது கொல்லப்பட்டார். தங்களுக்கு நீதி கிடைக்க உதவாமல் போலீசார் மிரட்டுவதாக அவரது குடும்பத்தினர் தெரிவித்தனர். ஹரியானா மாநிலம் குருஷேத்ராவில் இயங்கிவரும் கௌ ரக்ஷா தளம் என்ற பசு பாதுகாப்புக் குழுவால் மஸ்டைன் அப்பாஸ் கொல்லப்பட்டதாகக் கூறப்படுகிறது. மஸ்டெனின் குடும்பத்தினர் காவல்துறையினரிடம் புகாரளித்தனர், ஆனால் அவர்கள் கேட்கவில்லை, மேலும் வழக்கு பல நீதிமன்றங்களுக்கு மாற்றப்பட்டது. ஏப்ரல் 2 ஆம் தேதி ஒரு பள்ளத்தில் கண்டெடுக்கப்பட்ட ஒரு உடலை அடையாளம் காண குடும்பத்தினருக்கு அழைப்பு வந்தது. அப்பாஸின் உடல் கத்தியால் குத்தப்பட்ட காயங்கள், சிதைந்த முகம், உடைந்த கைகால்களைக் கொண்டிருந்தது, மேலும் அவர் காணாமல் போன நாளில் அணிந்திருந்த ஆடையல்லாமல் வேறுபட்ட ஆடைகளை அணிந்திருந்தார். அவர் சித்திரவதைக்கு ஆளானதாக ஆதாரங்கள் தெரிவிக்கின்றன, மேலும் அவர் குற்றமற்றவர் என்பதை நிரூபிக்க வாய்ப்பு வழங்கப்படவில்லை.
அதே மாதத்தில், ஜார்கண்ட் மாநிலம் லதேஹரில் பசு பாதுகாவலர்கள் என்று கூறிக்கொள்ளும் குழுவால் 12 வயது சிறுவன் உட்பட இரண்டு முஸ்லிம் கால்நடை வியாபாரிகள் மரத்தில் தூக்கிலிடப்பட்டனர். உள்ளூர் பசுக் காவலர் குழுக்களுக்கு எதிராக முஸ்லீம் சமூகத்தின் பல புகார்களை காவல்துறை புறக்கணித்து வருகிறது. ஜூன் 2016 இல், ராஜஸ்தானின் பிரதாப்கர் மாவட்டத்தில், பசுக்களைக் கடத்தியதாகக் குற்றம் சாட்டப்பட்ட மூன்று பேர், சுமார் 150 பேர் கொண்ட கும்பலால் தாக்கப்பட்டனர்.
எதிர்ப்புகள்
தாக்குதலின் வீடியோக்கள் இணையத்தில் வைரலாகி, மாநிலம் முழுவதும் போராட்டங்களைத் தூண்டியது. 12 ஜூலை 2016 அன்று, அகமதாபாத்தில் உள்ள சந்த்கேடா பகுதியில் பல்வேறு தலித் தலைவர்களால் முதலில் ஒரு மாபெரும் கண்டனப் பேரணி ஏற்பாடு செய்யப்பட்டது, இதில் 2,000 க்கும் மேற்பட்ட தலித்துகள் கலந்து கொண்டு மாநில நெடுஞ்சாலையை மறித்து போராட்டத்தில் ஈடுபட்டனர். 13 ஜூலை 2016 அன்று, நூற்றுக்கணக்கான தலித்துகள் இந்த சம்பவத்திற்கு எதிராக கண்டனப் பேரணியை நடத்தினர், பின்னர் உனாவின் முக்கிய சதுக்கமான டிரிகோன் பாக்ஸை ஒரு மணி நேரம் ஆக்கிரமித்தனர். ஜூலை 21 அன்று, இந்த விவகாரம் நாடாளுமன்ற மேலவையான ராஜ்யசபாவில் விவாதிக்கப்பட்டது. இந்தப் போராட்டம் சௌராஷ்டிரா பகுதி முழுவதும் பரவியது. அப்பகுதி முழுவதும் போராட்டத்தில் ஈடுபட்ட 12 தலித் இளைஞர்கள் தற்கொலைக்கு முயன்றனர், அவர்களில் ஒருவர் உயிரிழந்தார். போராட்டத்தில் ஏழு போலீசார் உட்பட 12 பேர் காயமடைந்தனர், அவர்களில் ஒருவர் இறந்தார். குறுக்கிட முயன்ற பார்வையாளர்களும் தாக்கப்பட்டனர்.
ஜிக்னேஷ் மேவானி, ஒரு ஆர்வலர், தலித் அஸ்மிதா யாத்ரா என்று அழைக்கப்படும் தலித் அஸ்மிதா யாத்திரையை அகமதாபாத்தில் இருந்து உனா வரை 15 ஆகஸ்ட் 2016 அன்று நிறைவு செய்தார். இதில் பெண்கள் உட்பட சுமார் 20,000 தலித்துகள் கலந்து கொண்டனர். அவர்கள் மாட்டுச் சடலங்களை அகற்றும் பாரம்பரிய வேலைகளை கைவிடுவதாக உறுதிமொழி எடுத்தனர். தலித்துகளின் மேம்பாட்டிற்காக நிலம் கோரினார். ஆகஸ்ட் 2016 இல், அவர்களின் 10 நாள் ஆசாதி கூச்சின் (சுதந்திர அணிவகுப்பு) முடிவின் அடையாளமாக ஒரு கொடியேற்றும் விழாவில் கலந்து கொண்டு உனாவிலிருந்து திரும்பிய ஒரு கும்பல் அவர்களைத் தாக்கியதில் 10 தலித்துகள் காயமடைந்தனர் மற்றும் வாகனங்கள் எரிக்கப்பட்டன. இந்த சம்பவத்தை அரசு மறுத்தது.
போராட்டக்காரர்கள் மீது அரசு 74 வழக்குகளை பதிவு செய்தது.
மற்றுமொரு சம்பவம்
25 ஏப்ரல் 2018 அன்று, உனா சம்பவத்தில் பாதிக்கப்பட்ட இருவர் ஜாமீனில் வெளியே வந்த குற்றவாளிகளில் ஒருவரால் மீண்டும் தாக்கப்பட்டனர். அவர்கள் புத்த மதத்திற்கு மாறுவதற்கான தயாரிப்புக்காக உனாவில் பொருட்களை வாங்கிக் கொண்டு திரும்பிக் கொண்டிருந்தனர்.
கைதுகள்
குஜராத் குற்றப் புலனாய்வுத் துறை (சிஐடி) செப்டம்பர் 2016 இல் இரண்டு மைனர்கள் மற்றும் நான்கு போலீஸ் அதிகாரிகள் உட்பட 43 பேரைக் கைது செய்தது. பின்னர், அவர்களில் 35 பேர் ஜாமீனில் விடுவிக்கப்பட்டனர் மற்றும் கைது செய்யப்பட்ட ஒரு போலீஸ் அதிகாரி 2017 செப்டம்பரில் மஞ்சள் காமாலையால் இறந்தார். பிரதான குற்றவாளி உனா எல்லைக்குள் நுழையக்கூடாது என்ற நிபந்தனையின் பேரில் ஜாமீனில் விடுவிக்கப்பட்டார். அவர்களில் 34 பேர் மீது கொலை முயற்சி, கொள்ளை, கடத்தல், நபரை அவமானப்படுத்துதல், தவறான சிறை வைத்தல், கலவரம், ஆயுதங்களால் காயப்படுத்துதல் மற்றும் குற்றச் சதி செய்தல் ஆகிய குற்றங்கள் சுமத்தப்பட்டன. அட்டூழியங்கள் மற்றும் சம்பவத்தை வீடியோ பதிவு செய்ததற்காகவும் அவர்கள் மீது குற்றம் சாட்டப்பட்டது. டிசம்பர் 2016 இல் குற்றப்பத்திரிகை தாக்கல் செய்யப்பட்டது
விசாரணை ஆகஸ்ட் இல் தொடங்கியது.
அரசின் பதில்
குஜராத் முதல்வர் ஆனந்திபென் படேல் மோட்டா சமாதியாலாவுக்குச் சென்று, பாதிக்கப்பட்டவர்களுக்கு வறுமைக் கோட்டுக்குக் கீழ் அட்டைகள், வீட்டு மனைகள், ஐந்து ஏக்கர் விவசாய நிலம் மற்றும் அரசு வேலைகள் வழங்கப்படும் என்று உறுதியளித்தார். இருப்பினும், 2018 ஆம் ஆண்டில், பாஜக அரசாங்கம் குஜராத் சட்டமன்றத்தில் வாக்குறுதிகள் எதுவும் இல்லை என்று கூறியது. சட்டசபையில் கேள்வி எழுப்பிய ஜிக்னேஷ் மேவானி, மாநில அரசு வாக்குறுதியை மீறுவதாக குற்றம்சாட்டினார்.
பாதிக்கப்பட்டவர்கள் அரசுக்கு எதிராக உண்ணாவிரதப் போராட்டத்தில் ஈடுபட்டதுடன், வாக்குறுதியை நிறைவேற்றாததற்காக கருணைக் கொலையும் செய்தனர்.
திரைப்படங்களில்
2019 ஆம் ஆண்டு வெளியான இந்தி திரைப்படமான Article 15 கசையடி சம்பவத்தை சித்தரித்தது.
மேற்கோள்கள்
பகுப்பு:குஜராத்தில் அரசியல் பகுப்பு:Coordinates on Wikidata பகுப்பு:2016 நிகழ்வுகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
வீ. ருக்மணி லோகநாயகி
'''வீ. ருக்மணி லோகநாயகி''' (பிறப்பு: சனவரி 31 1939) மலேசியாவில் எழுத்தாளர்களுள் ஒருவராவராவார். இவர் 'ருக்மணி லோகா' எனும் புனைப்பெயரால் அறியப்பட்டவர்.
எழுத்துத் துறை ஈடுபாடு
1992 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் மற்றும் தமது அமெரிக்க, அவுஸ்திரேலிய, இந்திய, தாய்லந்துப் பயணங்கள் பற்றித் தொடர் கட்டுரைகளையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
பரிசில்களும், விருதுகளும்
தமிழர் திருநாள் சிறுகதைப் போட்டியில் முதல் பரிசு (2001).
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1939 பிறப்புகள்
கோவிலாச்சேரி
கோவிலாச்சேரி  (ஆங்கிலம்: Kovilacheri), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,464 மக்கள் இங்கு வசிக்கின்றார்கள். இவர்களில் 1207 ஆண்கள், 1257 பெண்கள் ஆவார்கள். கோவிலாச்சேரி  மக்களின் சராசரி கல்வியறிவு 73.03% ஆகும்.
உசாத்துணைகள்
பகுப்பு:தஞ்சாவூர் மாவட்டத்திலுள்ள கிராமங்கள்
மேட்டுகுளம் ஊராட்சி
மேட்டுகுளம் ஊராட்சி (Mettukulam Gram Panchayat), தமிழ்நாட்டின் வேலூர் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2333 ஆகும். இவர்களில் பெண்கள் 1292 பேரும் ஆண்கள் 1041 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குல் முகமது
குல் முகமது (Gul Mohammed) ( பிப்ரவரி 15, 1957 – அக்டோபர் 1,1997) என்பவர் இந்தியாவின் தலைநகர் புதுதில்லியில் வாழ்ந்த மிகவும் குள்ளமான மனிதர் ஆவார். கின்னசு உலக சாதனைகள் புத்தகத்தில் இவருடைய பெயர் இடம்பெற்றுள்ளது. இவர் வாழ்ந்த காலத்தில் இப்படியொரு குள்ளமான மனிதர் இருந்தார் என்பதும் இவருடைய உயரமும் நேர்முகமாக  சந்தித்து உறுதிபடுத்தப்பட்டன.
புதுதில்லியில் உள்ள இராம் மனோகர் உலோகியா மருத்துவமனை 1990 ஆம் ஆண்டு சூலை 19 அன்று குல் முகமதுவைப்  பரிசோதித்து, இவரது உயரம் 1 அடி 10.4 அங்குலம் அதாவது 57 செ.மீ எனவும் இவரது எடை 17.0கி.கி எனவும் உறுதிப்படுத்தியது. தொடர் புகைப்பிடிக்கும் பழக்கத்தால் பாதிக்கப்பட்டு, நீண்டநாட்கள் மூச்சுத்தடை நோயால் அவதிக்குள்ளாகிய இவர் 1997 ஆம் ஆண்டு அக்டோபர் மாதம் முதல் தேதி் மரணமடைந்தார். மிகவும் குள்ளமான மனிதர் என்ற இவருடைய சாதனையை நேபாளத்தைச் சேர்ந்த சந்திர பகதூர் தாங்கி என்பவர் முறியடித்துள்ளார். இவருடைய உயரம் மொத்தமாகவே 54.6 செ.மீ மட்டுமேயாகும். இவர் 2015 ஆம் ஆண்டில் இறந்தார்.
மேற்கோள்கள்
பகுப்பு:1957 பிறப்புகள் பகுப்பு:1997 இறப்புகள் பகுப்பு:இந்திய முஸ்லிம்கள்
சுற்றுத்தாள் (அஞ்சல்)
அஞ்சல் தொடர்பில் சுற்றுத்தாள் (wrapper) என்பது, ஒருவகை அஞ்சல் எழுதுபொருள் ஆகும். செய்தித்தாள்கள், சஞ்சிகைகள் போன்றவற்றை அஞ்சலில் அனுப்பும்போது சுற்றுவதற்கு இது பயன்படுகிறது. இது சுருட்டிய செய்தித்தாள்களைச் சுற்றுவதற்குப் போதுமான அளவு கொண்டதாகவும், அஞ்சலுக்கான முன்கட்டணம் செலுத்தப்பட்டதைக் குறிக்கும் தபால்தலை அச்சிட்டதாகவும் இருக்கும்.
வரலாறு
1861ம் ஆண்டில் ஐக்கிய அமெரிக்கா முதன் முதலாக அஞ்சல் தேவைக்கான சுற்றுத்தாளை வெளியிட்டது. தொடர்ந்து நியூ சவுத் வேல்சு (1864), வட செருமன் கூட்டாட்சி (1868), விக்டோரியா (1869), ரோமானியா (1870), பெரிய பிரித்தானியா (1870) என்பனவும் சுற்றுத்தாள்களை வெளியிட்டன. மொத்தமாக 110 நாடுகள் சுற்றுத்தாள்களை வெளியிட்டுள்ளன.
சார்லசு நைட் என்பவரே முதன் முதலாக அஞ்சல்தலையிட்ட சுற்றுத்தாளைப் பயன்படுத்துவது குறித்து முன்மொழிந்தவர் என்றும், சுற்றுத்தாளைக் கண்டுபிடித்தவர் என்றும் கருதப்படுகிறார். 1834ல் நிதித்துறை அமைச்சராக இருந்த அல்தோர்ப் பிரபுவுக்கு எழுதிய கடிதத்தில் சார்லசு இந்தத்திட்டத்தை முன்மொழிந்திருந்தார்.
மேற்கோள்கள்
பகுப்பு:அஞ்சல்
தனிக்காட்டு ராஜா
தனிக்காட்டு ராஜா இயக்குனர் வி.சி.குகநாதன் இயக்கிய தமிழ்த் திரைப்படம். இதில் ரஜினிகாந்த், ஸ்ரீப்ரியா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 12-மார்ச்-1982.
வெளி இணைப்புகள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
ரசீட் கான்
ரசீட் கான் (Rashid Khan ), பிறப்பு: டிசம்பர் 15. 1959), ஒரு பாக்கித்தானியத் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1980இலிருந்து 1985வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1959 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
நீக்ரோ
ஆங்கில மொழியில், நீக்ரோ என்பதற்கு ஆப்பிரிக்க கறுப்பின மக்களான நீக்ராய்டுகளைக் குறிக்கும். தற்போது அமெரிக்காவில் இச்சொல்லாடல் தவிர்க்கப்பட்டு, ஆபிரிக்க அமெரிக்கர்கள் என அழைக்கப்படுகிறது.
வரலாறு
முதன் முதலில் 1442-ஆம் ஆண்டில் போர்த்துகேய கடலோடியான வாஸ்கோ ட காமா தென்னாப்பிரிக்காவைச் சுற்றி  இந்தியாவிற்கு கடல் வழியைக் கண்டுபிடிக்க முயன்றனர். அப்போது போர்த்துகேயர்கள் சந்தித்த ஆப்பிரிக்க கறுப்பின மக்களை நீக்ரோ என்று அழைத்தனர். போர்த்துகேயம் மற்றும் எசுப்பானியம் மொழிகளில் நீக்ரோ என்பதற்கு கருப்பு எனப்பொருள். இலத்தீன் சொல்லான நைஜர் என்பதிலிருந்து நீக்ரோ எனும் சொல் பெறப்பட்டது. இதற்கும் கருப்பு என்று பொருள்படும்.
மேற்கு ஆப்பிரிக்காவின் மக்களான நீக்ரோலாண்ட் என்று பெயரிடப்பட்ட பழைய வரைபடங்களில் பயன்படுத்தப்பட்டது, இது நைஜர் ஆற்றின் குறுக்கே நீண்டுள்ளது. 18 ஆம் நூற்றாண்டு முதல் 1960-களின் பிற்பகுதி வரை, நீக்ரோ எனும் சொல் கருப்பு ஆப்பிரிக்க வம்சாவளியைச் சேர்ந்த மக்களுக்கு சரியான ஆங்கில மொழிச் சொல்லாகக் கருதப்பட்டது. ஆக்ஸ்போர்டு அகராதிகளில், "தற்போது பிரித்தானிய மற்றும் அமெரிக்க ஆங்கிலம் இரண்டிலும் நீக்ரோ எனும் சொல் பயன்படுத்துவதில்லை.
கருப்புத் தோல் கொண்ட அமெரிக்க வாழ் ஆப்பிரிக்க வழித்தோன்றல்களை நீக்ரோக்கள் என அழைப்பது மிகவும் கண்ணியக் குறைவான சொல்லாக இருந்தது. அதே சமயம் நீக்ரோக்களின் கறுப்புத் தோல் மிகவும் தாக்குதலாக கருதப்பட்டது. தென் கரோலினாவின் நீக்ரோ சட்டம் (1848) "நீக்ரோ என்ற சொல் அடிமை ஆப்பிரிக்கர்கள் மற்றும் அவர்களின் வழித்தோன்றல்களுக்கு மட்டுமே குறிப்பிடப்பட்டது. தாராளவாத கலைக் கல்வியை ஆதரிப்பதற்காக அமெரிக்க நீக்ரோ அகாடமி 1897 இல் நிறுவப்பட்டது. 1914-இல் யுனிவர்சல் நீக்ரோ இம்ப்ரூவ்மென்ட் அசோசியசன் நிறுவப்பட்டது. நீக்ரோ வேர்ல்ட் (1918), நீக்ரோ ஃபேக்டரிஸ் கார்ப்பரேஷன் (1919) மற்றும் உரிமைகளின் பிரகடனம் போன்ற கருப்பு தேசியவாதிகள் மற்றும் பான்-ஆப்பிரிக்கவாத அமைப்புகளின் பெயர்களில் மார்கஸ் கார்வே இந்தச் சொற்களைப் பயன்படுத்தினார்.
இருப்பினும் 1950 மற்றும் 1960களில் அமெரிக்கக் கருப்பினத் தலைவர்கள் தங்களை இரண்டாம் தர குடிமக்கள் என நினைத்து நீக்ரோ என அழைப்பதை கடுமையாக எதிர்த்தனர். பிற்கால கருப்பின மக்களின் சிவில் உரிமைகள் இயக்கத்திற்குப் பிறகு, 1960-களின் பிற்பகுதி வரை "நீக்ரோ" என்பது எக்ஸோனிம் மற்றும் எண்டோனிம் என சாதாரணமாக ஏற்றுக்கொள்ளப்பட்டது. மார்ட்டின் லூதர் கிங்கின் மகன் இளைய மார்ட்டின் லூதர் கிங் 1963 ஆம் ஆண்டில் தனது புகழ்பெற்ற "ஐ ஹேவ் எ ட்ரீம்" சொற்பொழிவில் "நீக்ரோ" என்று தம்மை அடையாளம் காட்டினார்.
இருப்பினும் 1950-கள் மற்றும் 1960-களில், சில கறுப்பின அமெரிக்கத் தலைவர்கள், குறிப்பாக மல்கம் எக்ஸ் என்பவர், ஆப்பிரிக்க கருப்பினத்தவரை குறிக்கும் நீக்ரோ என்ற சொல்லை எதிர்த்தனர். ஏனெனில் அவர்கள் அச்சொல்லை அடிமைத்தனம், பிரித்தல் மற்றும் பாகுபாடு ஆகியவற்றின் நீண்ட வரலாற்றோடு தொடர்புடையதுடன், இச்சொல் ஆபிரிக்க அமெரிக்கர்களை இரண்டாம் தர குடிமக்களாகக் கருதியது.
மால்கம் எக்ஸ் என்ற கருப்பினத் தலைவர், தங்களை நீக்ரோ என்று அழைப்பதை விட கறுப்பின மக்கள் என அழைக்கப்படுவதை விரும்பினார். பின்னர் அவர் நீக்ரோ மக்களை ஆப்பிரிக்க அமெரிக்கர்கள் அல்லது கருப்பு அமெரிக்கர்கள் எனும் சொல்லால் அழைக்கப்பட விரும்பினார்.
1960-களின் பிற்பகுதியிலிருந்து, நீக்ரோக்கள் குறித்து வேறு பல சொற்கள் பிரபலமான பயன்பாட்டில் மிகவும் பரவலாக பயன்படுத்தப்பட்டது. இவற்றில் கருப்பர்கள், கறுப்பு ஆபிரிக்கர்கள், ஆபிரிக்க அமெரிக்கர்கள் என்ற சொல் 1960-களின் பிற்பகுதியிலிருந்து 1990 வரை பயன்பாட்டில் இருந்தது.
நீக்ரோ என்ற சொல் இன்னும் சில வரலாற்றுச் சூழல்களில் பயன்படுத்தப்படுகிறது, அதாவது நீக்ரோ ஆன்மிகம் என்று அழைக்கப்படும் பாடல்கள், 20-ஆம் நூற்றாண்டின் முற்பகுதி மற்றும் நடுப்பகுதியில் பேஸ்பால்லின் நீக்ரோ லீக்குகள் மற்றும் யுனைடெட் நீக்ரோ கல்லூரி நிதி போன்ற அமைப்புகள். 1932 முதல் ஹோவர்ட் பல்கலைக்கழகத்தால் வெளியிடப்பட்ட கல்வி இதழ் இன்னும் நீக்ரோ கல்வி ஜர்னல் என்ற தலைப்பைக் கொண்டுள்ளது. ஆனால் மற்றவை மாறிவிட்டன: எ.கா. நீக்ரோ வாழ்க்கை மற்றும் வரலாறு பற்றிய ஆய்வுக்கான சங்கம் (1915 இல் நிறுவப்பட்டது) 1973 ஆம் ஆண்டில் ஆப்ரோ-அமெரிக்கன் வாழ்க்கை மற்றும் வரலாற்றைப் படிப்பதற்கான சங்கமாக மாறியது, இப்போது ஆப்பிரிக்க அமெரிக்க வாழ்க்கை மற்றும் வரலாறு பற்றிய ஆய்வுக்கான சங்கம் ஆகும்; அதன் வெளியீடான தி ஜர்னல் ஆஃப் நீக்ரோ ஹிஸ்டரி என்பது ஜர்னல் ஆஃப் ஆப்பிரிக்க அமெரிக்கன் வரலாறு என மாறியது.
மனித இனத்தில் வேறுபாடுகள் இல்லை
துவக்கத்தில் மானிடவியலில் அறிஞ்ர்கள் மனித இனத்தை மூன்றாக வகைப்படுத்தப்படுத்தியுள்ளனர். அதில் மஞ்சள் நிறத் தோல் கொண்டவர்களை மங்கோலாய்டுகள் என்றும், வெள்ளை நிறத் தோல் கொண்டவர்களை காகசாய்டுகள் என்றும், கருப்பு நிறத் தோல் கொண்டவ நீக்ராய்டுகள் மற்றும் வகைப்படுத்தினர். தற்போதைய நவீன அறிவியல் அறிஞர்கள், வெளித்தோற்றத்தில் மனிதத் தோலின் நிறத்தில் தான் வேறுபாடுகள் இருப்பினும், மரபியல் அடிப்ப்படையில் அனைத்து மனிதர்களும் ஒரே மனித இனம் என்றும், எனவே மனிதர்களை இன வாரியாகப் பிரிப்பது தவறு என்று ஒத்துக்கொண்டுள்ளனர்.
மேற்கோள்கள்
பகுப்பு:ஆபிரிக்க அமெரிக்கர்கள் பகுப்பு:ஆப்பிரிக்கர்கள் பகுப்பு:மனிதர்கள்
செறுதோணி அணைக்கட்டு
செறுதோணி அணை (Cheruthoni Dam) இந்தியாவில், கேரள மாநிலத்தில், இடுக்கி மாவட்டத்தில் கட்டப்பட்டுள்ள 138 மீட்டர் உயரமான கான்கிரீட் அணையாகும். இந்த அணை இடுக்கி நீர்மின் திட்டத்திற்காக இடுக்கி மற்றும் குலமாவு ஆகியவற்றோடு மற்றொரு பகுதியாக கட்டப்பட்டது. இத்திட்டம் கனேடிய நிதி உதவியுடன் முடிக்கப்பட்டது. கனடா அரசு நீண்ட கால கடன்கள் மற்றும் மானியங்களுடன் இந்த திட்டத்திற்கு உதவியது. கனடாவின் எஸ்.என்.சி.ஐ.என்.சி. நிறுவன பொறியாளர்கள் திட்டப் பொறியாளர்களுக்கு ஆலோசனை மற்றும் உதவி செய்து வந்தனர்.
இடுக்கி, செருதோனி மற்றும் குலமாவு ஆகிய இந்த மூன்று அணைகளால் அடைத்து வைக்கப்பட்ட நீர் 60 சதுர கிலோமீட்டருக்கும் மேற்பட்ட பரப்பளவில், சராசரி கடல் மட்டத்திற்கு மேல் 2300 மீட்டர் உயரத்தில் ஒற்றை நீர்த்தேக்கத்தை உருவாக்கியுள்ளது. இடுக்கி அணை என்பது பெரியார் ஆற்றின் குறுக்கே இரண்டு கிரானைட் மலைகளுக்கு இடையில் ஒரு குறுகிய பள்ளத்தாக்கில் கட்டப்பட்ட இரட்டை வளைவுகளைக் கொண்ட அணை ஆகும். இது ஆசியாவின் மிக உயரமான இரட்டை வளைவு கமான் அணை ஆகும். செருதோணி அணைக்கட்டு இடுக்கி அணைக்கு மேற்கே 1 கிலோ மீட்டர் தொலைவில் அமைந்துள்ளது. இடுக்கி நீர்த்தேக்கத்தின் கசிந்து வரும் நீரானது செருதோணி அணையில் சேகரமாகிறது. குலமாவு அணையானது கிலிவாலி என்றழைக்கப்படும் சிற்றாற்றின் வழியாக நீர் தப்பி விடுவதைத் தடுக்க இடுக்கி கமான் அணையிலிருந்து மேற்கில் 30 கிலோ மீட்டர் தொலைவில் கட்டப்பட்ட அணையாகும். இது 100 மீட்டர் உயரமுள்ள கல்கட்டு எடை ஈர்ப்பு அணை ஆகும். இந்த செருதோணி அணை, இடுக்கி வளைவு அணை மற்றும் குலமாவு அணை ஆகியவற்றின் கட்டுமானம் 60 சதுர கிலோ மீட்டர் பரப்பளவிற்கான செயற்கை ஏரியை உருவாக்கியுள்ளது. மேலும், இங்கு சேமிக்கப்பட்ட நீரைப் பயன்படுத்தி, மூலமட்டம் மின் நிலையத்தில் மின்சார உற்பத்திக்கு பயன்படுத்தப்படுகிறது. மூலமட்டத்தில் உள்ள மின்நிலையம் இந்தியாவின் மிகப்பெரிய நிலத்தடி மின் நிலையமாகும். மேலும் இங்குள்ள அழுத்த உந்து தண்டானது நாட்டிலேயே மிகப்பெரியது ஆகும். செருதோணி கேரளாவின் மிகப்பெரிய மற்றும் மிக உயர்ந்த கல்கட்டு எட ஈர்ப்பு அணை ஆகும். இடுக்கி நீர்த்தேக்கத்தில் நீர் சேமிப்பு 1973 ஆம் ஆண்டு பிப்ரவரியில் தொடங்கியது. மூலமட்டம் மின் நிலையம் 1976 ஆம் ஆண்டு பிப்ரவரியில் பிரதமர் இந்திரா காந்தியால் பயன்பாட்டுக்கு கொண்டு வரப்பட்டது.
வெளியீடுகள்
மொத்தத்தில் மூன்று முறை, செருதோனியின் வெள்ள வாயில்கள் திறக்கப்பட வேண்டியிருந்தது; 1981 மற்றும் 1992 ஆம் ஆண்டின் வடகிழக்கு பருவமழையின் போது (அக்டோபர் முதல் டிசம்பர் வரை) இரண்டு முறை மற்றும் 2018 கேரள வெள்ளத்தின் போது ஒரு முறை. முதல் முறையாக 1981 ஆம் ஆண்டிலும் (அக்டோபர் 29 முதல் நவம்பர் 13 வரை அடைப்புப் பலகைகள் மீண்டும் மீண்டும் திறக்கப்பட்டன), இரண்டாவது முறையாக 1992 ஆம் ஆண்டிலும் (அவை அக்டோபர் 12 முதல் 23 வரை 12 நாட்கள் திறந்திருந்தன) மற்றும் சமீபத்தில் பெரும் வெள்ளத்தின் போதும் (2018 ஆகஸ்ட் 9 முதல் 2018 செப்டம்பர் 7 வரை அனைத்து 5 அடைப்புப் பலகைகளும் திறக்கப்பட்டன) திறக்கப்பட்டிருந்தன. thumb| குலமாவு அணை நீர்த்தேக்கம்
குறிப்புகள்
பகுப்பு:Coordinates on Wikidata பகுப்பு:இடுக்கி மாவட்ட அணைகள்
பிகோனியா
பிகோனியா என்பது அறிவியல் வகைப்பாட்டு அடிப்படையில், பிகோனியேசியே (Begoniaceae) குடும்பத்தைச் சேர்ந்த ஒரு பூக்கும் தாவரச் genusயாகும். இக் குடும்பத்தில் இரண்டு சாதிகள் மட்டுமே உள்ளன. சிம்பிகோனியா சாதி இப்பொழுது பிகோனியாவுக்குள் சேர்க்கப்பட்டுள்ளது.
ஏறத்தாழ 1500 இனங்களை உள்ளடக்கிய பிகோனியா மிகப் பெரிய பத்துப் பூக்கும் தாவரச் சாதிகளுள் ஒன்றாகும்.
இவற்றிற் பல, வெள்ளை, இளஞ் சிவப்பு, மஞ்சள் போன்ற பல்வேறு நிறங்களிலான கவர்ச்சிகரமான பூக்கள், அழகிய இலைகள் போன்றவற்றைக் கொண்டிருப்பதால் இச் சாதியைச் சேர்ந்த பெருமளவிலான இனங்களும், கலப்பினங்களும் பயிரிடப்பட்டு வருகின்றன. இச் சாதியைச் சேர்ந்த இனங்கள் வெவ்வேறு கண்டங்களில் இருந்து வந்தாலும் கூட அவையனைத்தையும் ஒன்றுடன் ஒன்று சேர்த்துக் கலப்பினங்களை உருவாக்க முடிவது இந்தச் சாதிக்குரிய சிறப்பியல்பாகும். இதனால் இச் சாதியில் ஏராளமான கலப்பின வகைகள் காணப்படுகின்றன. அமெரிக்க பிகோனியாச் சங்கம் பிகோனியாக்களைப் பல்வேறு குழுக்களாக வகைப்படுத்தியுள்ளது. இவ் வகைப்பாடு, பிரம்பு வகை (cane-like), செடிவகை (shrub-like), குமிழ்த் தாவரவகை, கிழங்குத்தாவர வகை, தடித்த தண்டு கொண்டவை போன்ற அடிப்படையில் அமைந்துள்ளன. பெரும்பாலும் இவ் வகைப்பாடு முறையான அறிவியல் வகைப்பாட்டுடன் பொருந்துவதில்லை. சில கலப்பினங்கள் பல குழுக்களுக்குரிய இயல்புகளைக் கொண்டிருப்பதுடன், சில எந்தக் குழுவுக்குமே பொருந்திவராத நிலையும் உள்ளது.
பயிரிடுதல்
பயிரிடுதல் தொடர்பில் வேறுபட்ட பிகோனியாக் குழுக்களுக்கு வெவ்வேறுவகை நிலைமைகள் தேவைப்படுகின்றன. ஆனால், பல பிகோனியா இனங்கள் வெப்ப வலயப் பகுதிகளைச் சேர்ந்தவை ஆதலால், இவ்வினங்களும், அவற்றின் கலப்பினங்களும் பொதுவாக இள வெப்பச் சூழ்நிலைகளில் சிறப்பாக வளர்கின்றன. பொதுவாக இவை காடுகளில் மரங்களுக்கு அடியில் வளரும் தாவரங்களாக இருப்பதனால், இவை வளர்வதற்கு நிழல் தேவைப்படுகின்றது. கூடிய வெப்பப் பகுதிகளில் உள்ள சில இனங்கள் முழுமையான சூரிய ஒளியையும் கூடத் தாங்கி வளரக்கூடியவையாக உள்ளன. பொதுவாக பிகோனியாக்களுக்கு, தொடர்ச்சியாக ஈரலிப்பாகவோ அல்லது முழுமையாக வரண்டுபோகும் தன்மையோ இல்லாத ஆனால், இலகுவாக நீர் வடியக்கூடிய வளர்ச்சி ஊடகம் தேவை. பெரும்பாலான பிகோனியாக்கள் ஆண்டு முழுதும் வளரவும், பூக்கவும் கூடியன எனினும், குமிழ் வகைப் பிகோனியாக்களுக்கு உறக்கநிலைக் காலம் உள்ளது. இக் காலத்தில் குமிழ்களைக் குளிர்ச்சியாக வரண்ட சூழலில் சேமித்து வைக்கலாம்.
செம்பஃபுளோரன்ஸ் குழுவைச் சேர்ந்த பிகோனியாக்கள் பெரும்பாலும் படுக்கைத் தாவரங்களாக (bedding plants) வெளியில் வளர்க்கப்படுகின்றன. குமிழ் வகைப் பிகோனியாக்கள் பூஞ்சாடிகளிலேயே பெரிதும் வளர்க்கப்படுகின்றன.
தோர்பே கோப்பை
தோர்பே கோப்பை (Thorpe Cup) என்பது அமெரிக்காவிற்கும் செருமனிக்கும் இடையில் ஒவ்வோர் ஆண்டும் நடைபெறும் பன்னாட்டு ஏழுதடகளம் மட்டும் பத்து தடகளம் போட்டிகளுக்கு வழங்கப்படும் கோப்பை ஆகும். முதன் முதலில் 1993 ஆம் ஆண்டு செருமன் நாட்டின் ஆச்சன் மாவட்டத்தில் இப்போட்டிகள் நடைபெற்றன. 2009 மற்றும் 2010 ஆம் ஆண்டுகளுக்கான போட்டிகள் அந்நாட்டின் மர்பர்க்கு நகரத்திலுள்ள பல்நோக்கு விளையாட்டரங்கில் நடைபெற்றன. அமெரிக்க தடகள வீரரும் ஒலிம்பிக் போட்டியில் தங்கம் வென்றவருமான ஜிம் தோர்பேவின் நினைவாக இப்போட்டிகளுக்கு தோர்பே கோப்பை எனப் பெயரிடப்பட்டது.
2009 ஆம் ஆண்டு போட்டியில் அமெரிக்கத் தடகள வீர்ர் டாம் பாப்பாசு 8569 புள்ளிகள் எடுத்து சாதனை படைத்தார்.
புற இணைப்புகள்
பகுப்பு:செருமனி பகுப்பு:அமெரிக்க விளையாட்டு வீரர்கள் பகுப்பு:ஐக்கிய அமெரிக்காவில் விளையாட்டு பகுப்பு:செருமனியில் விளையாட்டு
கிடாரி (2016 திரைப்படம்)
கிடாரி (Kidaari), பிரசாத் முருகேசன் இயக்கத்தில், சசிகுமாரின் தயாரிப்பில் வெளியாகியுள்ள தமிழ் திரைப்படம். இத்திரைப்படத்தில் சசிகுமார், நிகிதா விமல் ஆகியோர் முதன்மைப் பாத்திரங்களிலும் நெப்போலியன், சுஜா வருணி ஆகியோர் துணைப்பாத்திரங்களிலும் நடித்துள்ளனர். இத்திரைப்படம் எஸ். ஆர். கதிரின் ஒளிப்பதிவிலும், தர்புகா சிவாவின் இசையிலும்,  பிரவின் ஆண்டனியின் படத்தொகுப்பிலும் உருவாகியுள்ளது. இப்படம் 02 செப்தம்பர் 2016இல் வெளியானது.
கதை
ஊரில் பெரிய தலக்கட்டைச்சார்ந்தவர், உள்ளூர் கொம்பையா பாண்டியன் (வேல இராமமூர்த்தி) கொம்பையா பாண்டியனின் அடியாள் கிடாரி (சசிகுமார்). கொம்பையா பாண்டியன் கழுத்தில் ஒருநாள் குத்துப்பட்டுக் கிடக்கிறார். உயிருக்குப் போராடும் அவரைக் குத்தியது யார்? என்னும் திருப்பத்தோடு கதை தொடங்குகிறது. ஒவ்வொரு கதைப்பாத்திரத்தின் மேலும் ஐயம் எழுகின்றது. கொம்பையா பாண்டியன் குத்தியவனை கிடாரி கண்டுபிடித்தாரா? இல்லையா என்பதே படத்தின் கதை.
படப்பணிகள்
பிரசாத் முருகேசன் இயக்கும் இப்படத்தின் படப்பணிகளை சசிக்குமார் மார்ச்சு 2016 இல் சென்னையில் தொடங்கினார். இப்படத்தின் தலைப்பினை இயக்குநர் சமுத்திர்கனியிடம் இருந்து சசிகுமார் பெற்றார். இப்படத்தின் படப்பிடிப்பு மே 2016இல் 62 நாட்கள் படப்பிடிப்புடன் நிறைவடைந்ததாகவும், படம் இறுதிக்கட்டத்திற்கு சென்றுள்ளதாகவும் இப்படத்தின் தயாரிப்பாளர் அறிவித்தார்
இசை
இத்திரைப்படத்திற்கு தர்புகா சிவா இசையமைத்துள்ளார்.
வெளியிணைப்புகள்
பகுப்பு:2016 தமிழ்த் திரைப்படங்கள்
பெப்ரவரி 2009, புதுக்குடியிருப்பு ஊடறுப்புத் தாக்குதல்
புதுக்குடியிருப்பு ஊடறுப்புத் தாக்குதல் 2009 பெப்ரவரி 1 ஆம் நாள் தமிழீழ விடுதலைப் புலிகளால் முல்லைத்தீவு மாவட்டம், புதுக்குடியிருப்பு பகுதியில் நடத்தப்பட்டது. இத்தாக்குதலில் ஆயிரத்திற்கும் அதிகமான இலங்கை இராணுவத்தினர் கொல்லப்பட்டதாகவும் பெருமளவான கனரக  ஆயுதங்கள் அடங்கிய படையப் பொருட்கள் கைப்பற்றப்பட்டதாகவும் விடுதலைப் புலிகள் அறிவித்தனர்.
நூற்றுக்கணக்கான சிறிலங்கா சிறப்பு படைப்பிரிவினர் மன்னாகண்டல் மற்றும் கேப்பாப்புலவு ஆகிய பகுதிகளில் முகாமிலிருந்து புதுக்குடியிருப்பை பகுதியை கைப்பற்றும் நோக்கில் இறுதித் தாக்குதலுக்கு தயாராகி இருந்த வேளையில் விடுதலைப் புலிகளின் சிறப்பு படையணிகள் இராணுவத்தின் பின்வளங்களை ஊடறுத்து பாரிய முற்றுகைத் தாக்குதலை கடந்த முதலாம் திகதி மேற்கொண்டனர். நான்கு நாட்கள் தாக்குதல்கள் இடம்பெற்றன.
கரும்புலி தாக்குதல்
அத்துடன் பெப்ரவரி 3ம் நாள் கரும்புலி வீரர்களின் தாக்குதலினால் நூற்றுக்கணக்கான படையினர் கொல்லப்பட்டுள்ளனர். மேலும் பல நூற்றுக்கணக்கான படையினர் காயமடைந்துள்ளனர். பெருந்தொகையில் படையப் பொருட்களும் மீட்கப்பட்டுள்ளன.
மீட்கப்பட்ட படையப் பொருட்கள்
81 மில்லி மீற்றர் மோட்டார்கள் - பல 120 மில்லி மீற்றர் மோட்டார்கள் - பல 120 மில்லி மீற்றர் மோட்டார் எறிகணைகள் - 2000 81 மில்லி மீற்றர் மோட்டார் எறிகணைகள் - 8000 ஏ.கே துப்பாக்கிகள் - நூற்றுக் கணக்கில் ஏ.கே துப்பாக்கி ரவைகள் - ஒரு மில்லியனுக்கு மேல் ஆர்.பி.ஜி உந்துகணை செலுத்திகள் - பல ஆர்.பி.ஜி உந்துகணைகள் - பல ஆர்.பி.ஜி புரொப்ளர்கள் - பல எல்.எம்.ஜி துப்பாக்கிகள் - பல
என இன்னும் பல.
கேப்பாப்புலவு பகுதியில் இடம்பெற்ற கரும்புலி தாக்குதலில் நூற்றுக்கணக்கான படையினர் கொல்லப்பட்டதாகவும் புதன்கிழமை வெளிவந்த ஈழநாதம் பத்திரிகை தெரிவித்திருந்தது. அதில் கரும்புலி தாக்குதலில் ஈடுபட்ட போராளிகள் விடுதலைப் புலிகள் அமைப்பின் தலைவர் திரு. வே.பிரபாகரனுடன் நின்று எடுத்த படங்களும் வெளியிடப்பட்டிருந்தமை குறிப்பிடத்தக்கது.
மேற்கோள்கள்
பகுப்பு:2009 நிகழ்வுகள் பகுப்பு:தமிழீழ விடுதலைப் புலிகளின் தாக்குதல்கள்
குட்வுட் நடவடிக்கை
குட்வுட் நடவடிக்கை (Operation Goodwood) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைக் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.
பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூலை மாதம் கான் நகரின் மீதான தாக்குதல்கள் தொடர்ந்தன. இரு மாதங்கள் தொடர்ந்து நடந்த கடுமையான சண்டையால் இரு தரப்பினருக்கும் பெரும் இழப்பு ஏற்பட்டிருந்தது. ஆனால் இழப்புகளை ஈடு செய்வதில் ஜெர்மானியர்களால் நேச நாடுகளுக்கு இணையாகச் செயல்பட முடியவில்லை என்பதால், நார்மாண்டியில் அவர்களது நிலை வலுவிழந்து வந்தது. கான் நகரைக் கைப்பற்ற இயலாமை நார்மாண்டியிலிருந்து பிரான்சின் உட்பகுதிக்கு முன்னேற நேச நாட்டு உத்தியாளர்கள் செய்திருந்த திட்டத்தினைக் கால தாமதப்படுத்தியது. கான் சண்டையினை முடிவுக்குக் கொண்டுவர இறுதிகட்ட முயற்சியாக நேசநாட்டுப் படைகள் குட்வுட் நடவடிக்கை மற்றும் அட்லாண்டிக் நடவடிக்கையைத் தொடங்கின. முன்னதில் பிரிட்டானிய 1வது கோர் கான் நகரின் கிழக்கிலும் பின்னதில் கனடிய 2வது கோர் மேற்கிலும் தாக்கின. ஜூலை 18ம் தேதி தொடங்கிய இத்தாக்குதல் இரண்டு நாட்களுக்குப்பின் முடிவுக்கு வந்தது. பிரிட்டானியப் படைகள் ஜெர்மானிய முன்னணி நிலைகளை ஊடுருவி 7கிமீ வரை முன்னேறினாலும், கான் நகரத்தை அவைகளால் கைப்பற்ற இயலவில்லை. இந்நிலையில் நார்மாண்டியின் அமெரிக்கக் கட்டுப்பாட்டுப் பகுதியிலிருந்து அமெரிக்கப் படைகள் கோப்ரா நடவடிக்கையைத் தொடங்கியதால் கான் மீதான பெருந்தாக்குதல்கள் கைவிடப்பட்டன. அமெரிக்கப் படைகள் பிரான்சின் உட்பகுதிக்கு முன்னேறத் தொடங்கியது கான் நகரின் முக்கியத்துவத்தை நீக்கி விட்டது. இதனால் இரு மாதங்களாக அங்கு நடைபெற்று வந்த கடும் சண்டை ஓயத் தொடங்கியது. ஆகஸ்ட் முதல் வாரத்தில் கான் நகரம் முழுவதும் நேச நாட்டுப் படைகள் வசமானது.
குட்வுட் நடவடிக்கையின் இலக்கு என்ன என்பது இந்நாள் வரை சர்ச்சைக்குரிய விஷயமாக உள்ளது. கான் நகர் முழுவதையும் கைப்பற்றுவது இலக்கு என்று பிரிட்டானியத் தளபதி ஃபீல்டு மார்ஷல் பெர்னார்ட் மோண்ட்கொமரி முதலில் அறிவித்தார். ஆனால் பின்னர் நினைத்த இலக்குகளை அடைய முடியவில்லை எனறானவுடன், கான் நகரில் நிறுத்தப்பட்டிருந்த ஜெர்மானியப் படைப்பிரிவுகளை கோப்ரா நடவடிக்கையை எதிர்க்கவியலாமல் கானிலேயே முடக்குவது தான் இதன் இலக்கு என்று மாற்றிவிட்டார். எனவே கீழ்நிலை உத்தியளவில் குட்வுட் நடவடிக்கை தோல்வியென்றாலும், மேல்நிலை உத்தியளவில் நேச நாட்டுப் படைகளுக்கு அது வெற்றியே. கானைப் பாதுக்காக்க கடும் சண்டையிட்டுக் கொண்டிருந்த ஜெர்மானியர்களால் அமெரிக்கக் கட்டுப்பாட்டுப் பகுதியில் கவனம் செலுத்த முடியவில்லை. இதனால் அங்கிருந்து தொடங்கிய பிரான்சின் உடபகுதி மீதான அமெரிக்கத் தாக்குதல் எளிதில் வெற்றி பெற்றது
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
உருசிய இடைக்கால அரசு
உருசிய இடைக்கால அரசு (Russian Provisional Government, Временное правительство России, translit. Vremennoye pravitel'stvo Rossii) சார் மன்னர் நிக்கலாசு II (மார்ச்சு 15, 1917) தமது முடியாட்சியைத் துறந்த பின்னர் உருவான குடியரசின் இடைக்கால அரசு ஆகும். இந்த அரசு உருசியப் பேரரசின் அமைச்சரவைக்கு மாற்றாக இயங்கியது. உருசிய அரசமைப்பு மன்றத்திற்கான தேர்தல் ஏற்பாடுகளை மேற்கொள்வதும் தேர்தல் முறைமைகளை சீரமைப்பதும் இதன் நோக்கங்களாக இருந்தன. அரசு இரண்டு அங்கமுடையதாக இருந்தது. முதலாவது அங்கமாக இளவரசர் ஜார்ஜி இலோவ் தலைமையேற்ற அரசக் கூட்டணியும் மற்றொரு அங்கமாக அலெக்சாண்டர் கெரென்சுகி தலைமையேற்ற சோசலிச கூட்டணியும் இருந்தன. உலகப்போர் நடந்துகொண்டிருந்ததாலும் பல பிரிவினை இயக்கங்களும் பிற அரசியல் போராட்டங்களும் நடைபெற்றுக் கொண்டிருந்ததால் இந்த அரசின் நோக்கமான அரசமைப்பு தள்ளிப் போடப்பட்டுக் கொண்டிருந்தது.
செப்டம்பர் 14 அன்று நாட்டின் சட்டவாக்க மன்றமான தேசிய டூமா அலுவல்முறையாக கலைக்கப்பட்டது. இதற்கு மாற்றாக உருசிய இயக்குநரகம் ஏற்படுத்தப்பட்டது. சார் மன்னராட்சி கவிழ்ந்த நிலையிலேயே இந்தத் தகுதி பெற்றாலும் நாடும் முறைப்படியாக உருசியக் குடியரசு (Российская республика, translit. Rossiyskaya respublika) அறிவிக்கப்பட்டது. இடைக்கால அரசு எட்டு மாதங்களே இயங்கியது. அக்டோபர் புரட்சி (அல்லது நவம்பர் 1917)க்குப் பின்னர், போல்செவிக்குகள் ஆட்சியைக் கைப்பற்றிய பின்னர் இடைக்கால அரசும் முடிவிற்கு வந்தது.
மேற்சான்றுகள்
பகுப்பு:உருசியாவின் வரலாறு பகுப்பு:உருசியப் புரட்சி
1123 சேப்ளேயா
1123 சேப்ளேயா (1123 Shapleya) என்பது சூரியனைச் சுற்றி வருகின்ற ஒரு சிறு கோள் ஆகும். இது 21 செப்டம்பர் 1928 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.
வெளி இணைப்புகள்
பகுப்பு:சிறுகோள்கள்
தனியார் வங்கி
தனியார் வங்கிகள் என்பது தனிநபர்களாலோ அல்லது ஒரு தனி நபர்கள் இணைந்து நடத்தும் கூட்டு நிறுவனங்களாலோ அல்லது ஒருங்கிணைக்கப்பட்டு ஒரே நிறுவனமாக அரசாங்கத்தில் பதிவுற்ற நிறுவனங்களாலோ வங்கிச்சேவைகளை பொதுமக்களுக்கு வழங்கும் வங்கி நிறுவனங்கள் ஆகும்.
உலக அளவிலும் இந்திய அளவிலும் இத்தகைய தனியார் வங்கிகள் நீண்ட பாரம்பரியத்தையும் வரலாற்றையும் கொண்டுள்ளன.
இந்தியா
இந்திய வங்கிச் சட்டத்தின் கீழ் அட்டவணையிட்ட வணிக வங்கிகள் என வரையறுக்கப்பட்டுள்ள தனியார் வங்கிகள்..
பழைய தனியார்வங்கிகள் (1990 ஆம் ஆண்டிற்கு முன்பு)
1990 ஆம் ஆண்டிற்கு முன்பு:
புதிய தனியார் வங்கிகள் (1990 ஆம் ஆண்டிற்கு பிறகு)
1990 ஆம் ஆண்டிற்கு பிறகு:
ஐக்கிய இராச்சியம்
நார்த்தாம்டன்ஷையர் என்ற இடத்தை அடிப்படையாக கொண்டு இயங்குகிறது.
அரவக்குறிச்சி கன்னிமாரியம்மன் கோயில்
அரவக்குறிச்சி கன்னிமாரியம்மன் கோயில் தமிழ்நாட்டில் கரூர் மாவட்டம், அரவக்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கும்பகோணம் ராஜமாணிக்கம் பிள்ளை
கும்பகோணம் ராஜமாணிக்கம் பிள்ளை (Kumbakonam Rajamanickam Pillai; 5 ஆகத்து 1898 – 1970) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞர் ஆவார்.
இளமைக்காலம்
இவர் தஞ்சாவூரிலிருந்து திருவாரூர் செல்லும் வழியில் உள்ள நீடாமங்கலத்தின் அருகாமையில் அமைந்துள்ள ஆலங்குடி என்னும் கிராமத்தில் ஒரு இசை வேளாளர் குடும்பத்தில் பிறந்தார். தாயார் பெயர் கமலத்தம்மாள். தனது மகனின் இசைத் திறமையை வளர்த்துவிட வேண்டுமென்பதில் தாயார் பெரிதும் அக்கறை கொண்டிருந்தார். ராஜமாணிக்கம் பிள்ளை முதலில் நாதசுவரம் கந்தசுவாமிப் பிள்ளையிடம் வாய்ப்பாட்டு கற்றுக் கொள்ளத் தொடங்கினார். பின்னர் திருவிசநல்லூர் பல்லவி நாராயணசுவாமி ஐயரிடமும், பந்தநல்லூர் சின்னசுவாமி பிள்ளையிடமும் வாய்ப்பாட்டு கற்றுக் கொண்டார். திருக்கோடிக்காவல் இராமசுவாமி ஐயரிடம் நான்கு வருடங்கள் வயலின் கற்றுக் கொண்டார். அவரது இசைத்திறமைக்கு வாய்ப்பாட்டை விட வயலின் பொருத்தமாக இருப்பதாக ஆசிரியர்கள் ஆலோசனை சொன்னதால் வாய்ப்பாட்டை விட்டு வயலின் வாசிப்பதில் முழுக் கவனத்தையும் செலுத்தினார்.
இசை வழி
கும்பகோணம் ராஜமாணிக்கம் பிள்ளை சாஸ்திரீய கருநாடக இசையிலேயே கவனம் செலுத்தினார். அவர் ஒருபோதும் வயலினில் திடீர் ஒலிகளை எழுப்புதல், விளையாட்டுகள் காட்டல் போன்றவற்றில் ஈடுபட்டதில்லை. அவர் பிறந்த மண்ணில் ஓடும் காவிரியைப் போல கம்பீரமாக ஆனால் அடக்கத்துடனும் சீராகவும் அவரது இசை ஒலிக்கும். பக்கவாத்தியமாக வாசிக்கும்போது அவரது வயலின் இசை வித்துவானின் குரலை மேவாமல், அதனோடு இழைந்து செல்லும். 'தான் இருக்கிறேன்' என்று காட்டிக் கொள்வதை விட கச்சேரி வெற்றிகரமாக அமைய வேண்டும் என்பதே அவரின் அக்கறையாக இருக்கும்.
குணாதிசயம்
பழகுவதற்கு இனியவர், மேடையில் ஆடம்பரமற்ற அமைதியான தோற்றம், வயலின் வாசிப்பில் உன்னதம் - இவையே அவரின் குணாதிசயம். அவரது காலத்தைய எல்லாப் பிரபல வித்துவான்களுக்கும் அவர் பக்கவாத்தியம் வாசித்திருக்கிறார். அதே சமயம் இளம் வித்துவான்களுக்கு வாசிக்கவும் அவர் பின்னிற்பதில்லை.
சிறப்புகள்
இராமநாதபுரம், கொச்சின், எட்டயபுரம், திருவனந்தபுரம், மைசூர் சமஸ்தான அரச சபைகளில் அவருக்கு பாராட்டு கிடைத்துள்ளது. 1940 ஆம் ஆண்டு திருவிதாங்கூர் அரண்மனையிலும், 1942 ஆம் ஆண்டு எட்டயபுரம் அரண்மனையிலும் ஆஸ்தான வித்துவானாக நியமனம் பெற்றார். திருவனந்தபுரம் சித்திரைத் திருநாள் மகாராஜா இவரைப் பாராட்டி ஒரு யானை பரிசளித்தார். (அந்த யானையை கும்பகோணம் ஆதி கும்பேசுவரர் கோயிலுக்கு அர்ப்பணித்து விட்டார்.)
மாணாக்கர்கள்
இவரது மாணாக்கர்களில் பிரபலமானவர்கள்: எம். எம். தண்டபாணி தேசிகர், மாயவரம் கோவிந்தராஜ பிள்ளை ஆகியோராவர். திரைப்பட நடிகர் தியாகு இவரது பெயரன் ஆவார்.
வெளி இணைப்புகள்
பகுப்பு:கருநாடக இசைக் கலைஞர்கள் பகுப்பு:இந்திய வயலின் கலைஞர்கள் பகுப்பு:சங்கீத கலாநிதி விருது பெற்றவர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:இசைப்பேரறிஞர் விருது பெற்றவர்கள் பகுப்பு:1898 பிறப்புகள் பகுப்பு:1970 இறப்புகள் பகுப்பு:20 ஆம் நூற்றாண்டுக் கருநாடக இசைக் கலைஞர்கள்
கண்ணாமூச்சி ஊராட்சி
கண்ணாமூச்சி ஊராட்சி (Kannamoochi Gram Panchayat), தமிழ்நாட்டின் சேலம் மாவட்டத்தில் உள்ள கொளத்தூர் வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4911 ஆகும். இவர்களில் பெண்கள் 2341 பேரும் ஆண்கள் 2570 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெண்ணாற்றங்கரை சுந்தரேஸ்வரர் சுவாமி கோயில்
வெண்ணாற்றங்கரை சுந்தரேஸ்வரர் சுவாமி கோயில் தமிழ்நாட்டில் தஞ்சாவூர் மாவட்டம், வெண்ணாற்றங்கரை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் ஸ்ரீ சுந்தரேஸ்வரர் சன்னதி உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எஸ். மகாராஜன்
நீதியரசர் மகாராஜன் (Justice. S.Maharajan) தமிழ்நாட்டின் திருச்சிராப்பள்ளி மாவட்டத்தில் 1 ஏப்ரல் 1913 அன்று பிறந்தவர். இவரது தாய்-தந்தையரின் பூர்வீகம் திருநெல்வேலி மாவட்டம் ஆகும். தமிழ் மற்றும் ஆங்கில மொழிகளில் மிகவும் புலமை பெற்ற இவர் தமிழ் இசை அறிஞரும் கூட. அண்ணாமலைப் பல்கலைக் கழகத்தில் இளநிலை அறிவியல் பட்டப்படிப்பும், பின்னர் சட்டப் படிப்பு முடித்த மகாராஜன் 1935-இல் வழக்கறிஞர் தொழில் தொடங்கினார். 8 ஆண்டுகள் வழக்கறிஞராக தொழில் செய்த பின்னர் 1943-இல் நீதித்துறை நீதிபதியாக பொறுப்பேற்றார். இவர் 1969-இல் பதவி உயர்வு பெற்று, சென்னை உயர்நீதிமன்றத்தில் நீதியரசராக பணியில் சேர்ந்தார். 1975-இல் ஓய்வு பெற்ற பின்னர் நீதியரசர் மகாராஜன் பிற மொழி செவ்விலக்கிய நூல்களை தமிழில் மொழிபெயர்ப்பு செய்யும் அறிஞர்கள் குழுவின் தலைவரானார். இவர் முத்தொள்ளாயிரம் மற்றும் கம்ப இராமாயாணத்தில் மிகவும் புலமை பெற்றவர். சேக்ஸ்பியரின் ஆங்கில மொழி நாடக நூல்களை தமிழில் சிறப்பாக மொழிபெயர்த்தவர் ஆவார். இவர் கம்பராமாயணம் மற்றும் திருமூலரின் திருமந்திரங்கள் குறித்து சொற்பொழிவு ஆற்றுவதில் வல்லவர். இவர் தமிழசைச் சங்கத்தின் தலைமைப் பொறுப்பு வகித்தவர்.
சூன் 2012-இல் இவரது நூற்றாண்டு பிறந்தநாள் விழா கொண்டாடப்பட்டது. இவரது இலக்கிய நண்பர்களில் குறிப்பிடத்தக்கவர்கள் இராஜாஜி, ரசிக மணி டி. கே. சி மற்றும் சிலம்புச் செல்வர் ம. பொ. சி ஆவார்.
தமிழ் மொழிபெயர்ப்பு நூல்கள்
இவர் தமிழில் மொழி பெயர்த்த வில்லியம் சேக்ஸ்பியரின் நாடக நூல்கள்:
வெளி இணைப்புகள்
பகுப்பு:1913 பிறப்புகள் பகுப்பு:1986 இறப்புகள் பகுப்பு:தமிழறிஞர்கள் பகுப்பு:சென்னை உயர் நீதிமன்ற நீதிபதிகள் பகுப்பு:தமிழ் எழுத்தாளர்கள் பகுப்பு:ஆங்கில எழுத்தாளர்கள் பகுப்பு:திருச்சி மக்கள் பகுப்பு:திருச்சிராப்பள்ளி எழுத்தாளர்கள்